Asociácia výrobcov nealkoholických nápojov

a minerálnych vôd na Slovensku

## Pravidlá Únie európskych asociácií výrobcov nealkoholických nápojov (UNESDA) pre označovanie a marketing energetických nápojov

#### Prijaté 21. mája 2010, Revidované Výborom UNESDA, 19. októbra 2016 a 24. novembra 2017

UNESDA zastupuje podstatnú časť európskeho priemyslu nealkoholických nápojov. Združuje všetkých hlavných výrobcov sýtených aj nesýtených nealkoholických nápojov, ovocných štiav, ľadových čajov a káv pripravených k okamžitej konzumácii, balených vôd, športových a energetických nápojov, spoločne s národnými asociáciami z 25 krajín, ktoré v uvedenom priemyselnom odvetví pôsobia. Riadnym členom UNESDA, je aj Asociácia výrobcov nealkoholických nápojov a minerálnych vôd na Slovensku - AVNM. Tieto Pravidlá sa týkajú označovania a propagácie nápojov s vysokým obsahom kofeínu, tak ako sú definované v Smernici Európskej Komisie 2002/67/ES a Nariadení 1169/2011 o poskytovaní informácií o potravinách i, ii spotrebiteľom. Výraz energetický nápoj bude v týchto Pravidlách označovať nápoje s vysokým obsahom kofeínu. Energetické nápoje nápoje , sú funkčné nápoje, ktoré sa vyznačujú povzbudzujúcimi účinkami a jedinečnou kombináciou charakteristických prísad, vrátane kofeínu, kyseliny aminoetanosulfonovej ( taurínu ), vitamínov a iných látok s nutričnými či fyziologickými účinkami. Tieto nápoje sa nachádzajú na trhu už viac ako 25 rokov, bezpečne ich konzumujú spotrebitelia na celom svete. Zdravotná bezpečnosť ich základných zložiek bola posúdená a potvrdená iii, iv európskymi inštitúciami pôsobiacimi v oblasti posudzovania rizík. Energetické nápoje pritom predstavujú iba v približne 1% celoeurópskeho trhu s nealkoholickými nápojmi. UNESDA a jej členovia si uvedomujú, že v otázke energetických nápojov , ich uvádzania na trh a vhodnosti ich konzumácie, prebieha živá verejná diskusia. Výrobcovia, združení v UNESDA si plne uvedomujú a uznávajú svoju zodpovednosť za pozitívnu úlohu, ktorú by mali zohrávať v týchto diskusiách, formou koordinovaného prístupu a vypracovali preto nasledovné Pravidlá pre označovanie a marketing energetických nápojov , ktoré zároveň dopĺňajú v Sekciu III. Záväzkov UNESDA k reklamnej a komerčnej komunikácii . UNESDA a jej členovia sú odhodlaní pri označovaní a marketingovej prezentácii energetických nápojov dodržiavať zásady, ktoré spotrebiteľom poskytnú možnosť sa zodpovedne rozhodnúť k striedmej konzumácii týchto nápojov, a to ešte nad rámec toho, čo požaduje príslušná platná legislatíva. Cieľom týchto Pravidiel je vypracovať jednoznačnú normu pre priemysel s minimálnymi požiadavkami na označenie a marketing energetických nápojov , ktorá samozrejme nebude jednotlivým členom UNESDA brániť, aby uplatnili ešte prísnejší prístup. UNESDA vyzýva národné zväzy a asociácie, aby podporili prijatie týchto Pravidiel miestnymi spoločnosťami, aby uľahčili ich zavádzanie, a aby ich vhodným spôsobom zapracovali do národných odporúčaní. Tieto dobrovoľné zásady vstupujú do platnosti okamžite a členovia UNESDA ich na trhu uplatnia v plnej miere spoločne s povinnou platnou legislatívou v zmysle Nariadenia 1169/2011.

#### ZÁSADY PRE OZNAČOVANIE ENERGETICKÝCH NÁPOJOV

Členovia UNESDA postupujú v plnom súlade s platnou legislatívou pre oblasť označovania energetických nápojov, podľa Nariadenia č. 1169/2011, ktoré vyžaduje dodatočné označenie pre nápoje obsahujúce viac ako 150 mg / l kofeínu, v rovnakom zornom poli ako je názov nápoja, v znení "Vysoký obsah kofeínu. Nie je vhodný pre deti a tehotné alebo dojčiace ženy', za ktorým nasleduje odkaz v zátvorkách v súlade s čl. 13 ods. 1 tohto nariadenia na obsah kofeínu vyjadrený v mg/100 ml.